jkorsvik/nowiki_second_scrape_merged huggingface dataset:
Marius Rath

Marius Rath (født 27. mai 1970 i Oslo) er en norsk tidligere ishockeyspiller. Han representerte Vålerengens Idrettsforening. 


== VIF Hockey ==
Marius Rath er oppvokst på Rødtvet i Oslo og er sønn av Einar Rath en tidligere målvakt og materialforvalter for Vålerenga. Rath har kun spilt for Vålerenga. Og Rath fikk debuterte for Vålerenga i 1986. Hans første mål kom 11.januar 1987, i en alder av 16 år og 228 dager gammel, da Vålerenga gikk på tidenes stjernesmell og tapte 12-2 mot Furuset på Jordal Amfi.  Rath har 465 seriekamper og 14 sesonger. Og er Norgesmester 8. ganger :1987, 1988, 1991, 1992, 1993, 1998, 1999, 2003.


== Norge ==
Rath spilte 42 offisielle landskamper for Norge, og deltok under vinter-OL for Norge i 1992 i Albertville med niendeplass, og i  1994 på Lillehammer med ellevteplass.


== Referanser ==


== Eksterne lenker ==
(en) Marius Rath – Olympedia 
(en) Marius Rath – Sports-Reference (OL-resultater – arkivert) 
Norges Ishockeyforbund: Internasjonale spillere, menn – Adelskalender (pdf-fil)
Robert Schistad

Robert Norman «Rob» Schistad (født 28. oktober 1966 i Windham i Ontario i Canada) er en canadiskfødt norsk tidligere ishockeyspiller. Han representerte Viking Ishockeyklubb. 


== Karriere ==
Robert Schistad ble født Windham utenfor Toronto i Ontario. Hans far, Erik, hadde utvandret fra Ålesund til Canada i 1955, og hadde fortalt Robert mye om hjemlandet. Schistad begynte å spille juniorishockey som seksåring, og da han var lei av skolegangen valgte han å emigrere til Norge i 1987 etter å ha anskaffet seg norsk pass.Han fant veien til Oslo-klubben Hasle/Løren hvor han spurte om å få bli opptatt som medlem i klubben. Han impornerte stort i en kamp mellom H/L og Vålerenga Ishockey, men da H/L skulle spille i 2. divisjon, ba Schistad om å bli lånt ut til en klubb som spilte i Eliteserien (som da het 1. divisjon). Viking Ishockeyklubb var også imponert over norskcanadieren, og de inngikk en utlånsavtale med H/L den 24. september 1987. som innebar at Schistad ble Vikings eiendom etter sesongslutt. I alt ville Schistad spille åtte sesonger i Viking.
I 1995/96-sesongen spilte Schistad for Spektrum Flyers, og året etter signerte han kontrakt med HC Sparta Praha i den tsjekkiske Extraligaen som følge av godt spill mot blant andre Tsjekkia under ishockey-VM 1996.Siden Schistad hadde norsk pass ble han tatt ut på landslaget av landslagstrener George Kingston høsten 1989 til å spille privatlandskamper mot Nederland. I sin landslagsdebut den 25. oktober 1989 noterte han seg for en shutout da Norge slo Nederland 3–0, hvoretter han ble en av de viktigste landslagsmålvaktene for Norge på 1990-tallet.. I alt spilte Schistad 82 offisielle landskamper for Norge, og deltok under vinter-OL for Norge i 1992 i Albertville med 9.-plass, og i  1994 på Lillehammer med 11.-plass.


== Referanser ==


== Eksterne lenker ==
(en) Robert Schistad – Olympedia 
(en) Robert Schistad – Sports-Reference (OL-resultater – arkivert) 
(en) Robert Schistad – Eurohockey.com 
(en) Robert Schistad – Eliteprospects.com 
Norges Ishockeyforbund: Internasjonale spillere, menn – Adelskalender (pdf-fil)
Svenn Erik Bjørnstad

Svenn Erik Bjørnstad (født 4. januar 1971 i Oslo) er en norsk tidligere ishockeyspiller. Han representerte Vålerenga Hockey, Stjernen Hockey, Frisk Asker og Manglerud. Bjørnstad spilte en sesong i Hasle-Løren og Grüner Allianseidrettslag i 1. divisjon. Bjørnstad har kallenavn «Nekka» i Vålerenga.
Bjørnstad spilte syv offisielle landskamper for Norge, og deltok under vinter-OL for Norge i  1994 på Lillehammer med 11.-plass. 


== Referanser ==


== Eksterne lenker ==
(en) Svenn Erik Bjørnstad – Olympedia 
(en) Svenn Erik Bjørnstad – Sports-Reference (OL-resultater – arkivert) 
Norges Ishockeyforbund: Internasjonale spillere, menn – Adelskalender (pdf-fil)
Vegar Barlie

Vegar Barlie (født 7. august 1972 i Asker) er en norsk tidligere ishockeyspiller som spilte løper. Han representerte Vålerenga Ishockey, Lillehammer Ishockeyklubb, Frisk Asker Ishockey, Hasle-Løren Idrettslag,Spektrum Flyers og Bergen Ishockeyklubb . Barli spilte aktiv ishockey fram til 2008/2009 sesongen.
Barlie spilte tretten offisielle landskamper for Norge, og deltok under vinter-OL for Norge i  1994 på Lillehammer med ellevteplass.
Han ble draftet av NHL-klubben Edmonton Oilers i 1991.


== Referanser ==


== Eksterne lenker ==
(en) Vegar Barlie – Olympedia 
(en) Vegar Barlie – Sports-Reference (OL-resultater – arkivert) 
(en) Vegar Barlie – Hockeydb.com 
(en) Vegar Barlie – Eliteprospects.com 
Norges Ishockeyforbund: Internasjonale spillere, menn – Adelskalender (pdf-fil)
Norskfødte spillere draftet av NHL-lag
Lars Andersen (ishockeyspiller)

Lars Håkon Bakkehaugen Andersen (født 13. januar 1974 i Fredrikstad) er en norsk tidligere ishockeyspiller. Han representerte Stjernen Hockey, Lillehammer IK og Frisk Asker. 
Andersen spilte 20 offisielle landskamper for Norge, og deltok under vinter-OL for Norge i  1994 på Lillehammer med 11.-plass.


== Eksterne lenker ==
(en) Lars Andersen – Olympedia 
(en) Lars Andersen – Sports-Reference (OL-resultater – arkivert) 
Norges Ishockeyforbund: Internasjonale spillere, menn – Adelskalender (pdf-fil)
Lasse Arnesen

Lasse Arnesen (født 18. januar 1965 i Oslo) er en norsk tidligere alpinist. Han representerte Idrettslaget Heming.


== OL-resultater ==
Han deltok under vinter-OL for Norge i 1992 i Albertville med åttendeplass i utfor og tiendeplass i kombinasjonen. 


== VM-resultater ==
Under VM i alpint 1993 ble Arnesen nr 18. i utfor og nr 39 i slalåm.


== NM-resultater ==
Arnesen vant utfor i NM i alpint i 1988 og 1992 samt alpin kombinasjon i 1986 og 1987. 


== Senere ==
Fra 1. november 2014 er Lasse Arnesen generalsekretær i Norges Orienteringsforbund, etter Bjørnar Valstad


== Referanser ==


== Eksterne lenker ==
(en) Lasse Arnesen – Olympedia 
(en) Lasse Arnesen – Sports-Reference (OL-resultater – arkivert) 
(en) Lasse Arnesen – FIS (alpint)
Anne Berge

Anne Ragna Berge (født 31. januar 1966 i Sandvika) er en norsk tidligere alpinist. Hun representerte Stabæk Idrettsforening.
Berge vant storslalåm i NM i alpint i 1983 og 1994 samt alpin kombinasjon i 1989. Hun deltok under vinter-OL for Norge i 1992 i Albertville med 5.-plass i kombinasjonen og 8.-plass i slalåm som beste plasseringer. Hun deltok også i VM i alpint i 1991 og i VM i alpint 1993, med 9.-plass i slalåm i 1993 som beste resultat.


== Referanser ==


== Eksterne lenker ==
(en) Anne Berge – Olympedia 
(en) Anne Berge – Sports-Reference (OL-resultater – arkivert) 
(en) Anne Berge – FIS (alpint) 
(en) Anne Berge – ski-db.com
Caroline Gedde-Dahl

Vibecke Caroline Gedde-Dahl (født 3. november 1973 i Oslo) er en norsk tidligere alpinist. Hun representerte Idrettslaget Heming.
Gedde-Dahl vant slalåm i NM i alpint i 1992. Hun tok ellevteplass i Verdensmesterskapet i Morioka i 1993 i storslalåm, og deltok i vinter-OL for Norge i 1994 på Lillehammer med 35.-plass i super-G som beste resultat. Hennes beste World Cup-resultat var en 6.-plass i storslalåm i Vemdalen, Sverige 1993. 
Hun var i 2001 finansanalytiker på Manhattan. Hun er datter av arkitekten Lorentz Gedde-Dahl (født 1946) av slekten Gedde.


== Referanser ==


== Eksterne lenker ==
(en) Caroline Gedde-Dahl – Olympedia 
(en) Caroline Gedde-Dahl – Sports-Reference (OL-resultater – arkivert)
Trude Gimle

Trude Charlotte Gimle (født 2. desember 1974 i Aurskog) er en norsk tidligere alpinist. Hun representerte Aurskog/Høland Alpinklubb.
Gimle vant utfor og alpin kombinasjon i NM i alpint i 1997, og deltok under vinter-OL for Norge i 1994 på Lillehammer med 15.-plass i slalåm, og i 1998 i Nagano med 16.-plass i utfor som beste resultat. Hun deltok også i VM i alpint 1999 med 5.-plass i kombinasjonen som beste plassering.


== Referanser ==


== Eksterne lenker ==
(en) Trude Gimle – Olympedia 
(en) Trude Gimle – Sports-Reference (OL-resultater – arkivert) 
(en) Trude Gimle – FIS (alpint) 
(en) Trude Gimle – ski-db.com
Berit Johannessen

Berit Johannessen (født 17. mars 1951 i Oslo) er en norsk tidligere langrennsløper. Hun representerte Fossum Idrettsforening.
Johannessen vant 10 km i NM på ski, langrenn i 1978. Hun deltok under vinter-OL for Norge i 1976 i Innsbruck med 20.-plass på 5 km, 23.-plass på 10 km og var med på laget som kom på 5.-plass i stafetten.  I 1978 ble hun første norske kvinne som vant 10 km i Holmenkollen.


== Eksterne lenker ==
(en) Berit Johannessen – Olympedia 
(en) Berit Johannessen – Sports-Reference (OL-resultater – arkivert)
Grete Kummen

Grete Kummen (født 21. april 1952 i Sigdal) er en norsk tidligere langrennsløper. Hun representerte Idrettslaget Heming og IL i BUL.
Kummen vant 10 km i NM på ski, langrenn i 1976, og hun gikk på BULs lag som tok NM-gull på 3 x 5 km stafett samme år. Hun deltok under vinter-OL for Norge i 1976 i Innsbruck med 8.-plass på 5 km, 15.-plass på 10 km og var med på laget som kom på 5.-plass i stafetten. 


== Medaljer i norske mesterskap ==


== Eksterne lenker ==
(en) Grete Kummen – Olympedia 
(en) Grete Kummen – Sports-Reference (OL-resultater – arkivert)
Hege Peikli

Hege Peikli Randall (født 23. april 1957 i Oslo) er en norsk tidligere langrennsløper. Hun representerte Lambertseter Idrettslag.
Peikli deltok under vinter-OL for Norge i 1980 i Lake Placid med 37.-plass på 10 km. 


== Eksterne lenker ==
(en) Hege Peikli – Olympedia 
(en) Hege Peikli – Sports-Reference (OL-resultater – arkivert)
Hilde Riis

Hilde Synnøve Riis (født 6. mai 1959 på Drammen sykehus) er en norsk tidligere langrennsløper fra Lier. Hun representerte Sylling Idrettsforening.
Riis deltok under vinter-OL for Norge i 1980 i Lake Placid med 30.-plass på 10 km. I 1983 vant hun Birkebeinerrennet. I dag driver hun et småbruk i Krødsherad kommune.  


== Eksterne lenker ==
(en) Hilde Riis – Olympedia 
(en) Hilde Riis – Sports-Reference (OL-resultater – arkivert)
Marit Elveos

Marit Elveos (født 4. mai 1965 i Steigen) er en norsk tidligere langrennsløper. Hun representerte Bodø & Omegn Idrettslag.
Marit Elveos gikk første etappe på det norske laget som tok gull på 3 x 5 km stafett under junior-VM 1984 i Trondheim. Bente Meisingseth og Hilde Gjermundshaug gikk de to siste etappene.
Elveos deltok under vinter-OL for Norge i 1988 i Calgary med 18.-plass på 20 km. Hun vant Birkebeinerrennet i 1994.


== Referanser ==


== Eksterne lenker ==
(en) Marit Elveos – Olympedia 
(en) Marit Elveos – Sports-Reference (OL-resultater – arkivert) 
(en) Marit Elveos – FIS (langrenn)
Inger Lise Hegge

Inger Lise Hegge  (født 6. januar 1965 i Steinkjer) er en norsk tidligere langrennsløper. Hun representerte Henning Idrettslag.
Hegge vant 10 km i NM på ski, langrenn i 1990 og 1991. Hun deltok under vinter-OL for Norge i 1992 i Albertville med 14.-plass på 30 km og 21.-plass på 15 km. Hun deltok i VM på ski i 1989, 1991 og 1993 med 11.-plass på 30 km i 1993 som beste resultat. Hegge er  gift med Terje Langli.


== Referanser ==


== Eksterne lenker ==
(en) Inger Lise Hegge – Olympedia 
(en) Inger Lise Hegge – Sports-Reference (OL-resultater – arkivert) 
(en) Inger Lise Hegge – FIS (langrenn)
Arnt Erik Dale

Arnt Erik Dale (født 19. juni 1960 i Oppdal) er en norsk tidligere alpinist. Han representerte Oppdal Idrettslag.
Dale deltok under vinter-OL for Norge i 1980 i Lake Placid med 19.-plass i utfor.


== Referanser ==


== Eksterne lenker ==
(en) Arnt Erik Dale – Olympedia 
(en) Arnt Erik Dale – Sports-Reference (OL-resultater – arkivert) 
(en) Arnt Erik Dale – FIS (alpint)
Knut Erik Johannessen

Knut Erik Johannessen (født 7. september 1955) er en norsk tidligere alpinist. Han representerte Sportsklubben Njård.
Johannessen vant slalåm i NM i alpint i 1977 og 1979. Han deltok under 1980 i Lake Placid uten å fullføre slalåmrennet. Hans beste internasjonale resultat i mesterskap var 14.-plass i slalåm i VM i alpint 1978.


== Referanser ==


== Eksterne lenker ==
(en) Knut Erik Johannessen – Olympedia 
(en) Knut Erik Johannessen – Sports-Reference (OL-resultater – arkivert) 
(en) Knut Erik Johannessen – FIS (alpint)
Egino

Egino, eller Egin, død i Lund 19. oktober 1072, var biskop i Dalby og i Lund Domkirke (1066–1072).


== Biografi ==
Egino hørte under erkebiskopen av Hamburg-Bremen  og kom til Skåne omkring år 1060 da han ble invitert av den danske konge Svend Estridsen. 
I Lund fantes allerede en angelsaksisk misjonsbiskop, Henrik. Derfor ble Egino i begynnelsen henvist til kongsgården i det nærliggende Dalby, hvorfra han bedrev misjon i Hamburg-bremensk retning. Han hadde ikke noe egentlig stift, selv om begrepet Dalby stift forekommer innimellom.
Egino, som var en dannet mann og viet til biskop i Bremen, gikk spesielt inn for å omvende hedningene i Blekinge og på Bornholm.


== Biskop i Lund ==
Da biskop Henrik døde i 1066 ble Egino forflyttet til Lund og ble ordinert til biskop der, til tross for at han, sammen med biskop Vilhelm i Roskilde  hadde motsatt seg Svend Estridsens giftemål med Gunhild Anundsdotter.
Under Eginos tid som biskop i Lund ble antagelig Lunds stift opprettet. Kort før sin død foretok Egino en reise til Roma.
Rikval etterfulgte Egino som biskop i Lund.


== Referanser ==
Sverre Istad

Sverre Geir Istad (født 3. januar 1965 på Voss) er en norsk tidligere skiskytter. Han representerte Voss Idrettslag.
Istad vant 10 km sprint i NM i skiskyting i 1990. Han deltok under vinter-OL for Norge i 1988 i Calgary med 30.-plass på 10 km sprint. Han var med på laget som tok sølv i lagkonkurransen i VM i skiskyting 1991. 
Sverre Istad er søskenbarn til Gro Marit Istad Kristiansen. Norges andre verdensmester i skiskyting, Jon Istad, var onkelen til de to.


== Referanser ==


== Eksterne lenker ==
(en) Sverre Istad – Olympedia 
(en) Sverre Istad – Sports-Reference (OL-resultater – arkivert) 
(en) Sverre Istad – TheSports.org
Tore Gullen

Tore Gullen (født 11 juni 1949 på Jevnaker) er en norsk tidligere langrennsløper som også var aktiv i fotball , orientering og sykling. Han representerte Jevnaker Idrettsforening.


== Idrettsutøver ==
Gullen vant 15 km i NM på ski, langrenn i 1977 og 30 km (kongepokalen) i 1981. Han gikk på Jevnakers lag som vant NM på 3 x 10 km stafett i 1977. Han deltok under vinter-OL for Norge i 1980 i Lake Placid med 30.-plass på 15 km. Han la opp som idrettsutøver i 1986.


== Langrennstrener ==
I 1986 ble Gullen trener for det sveitsiske landslaget; denne stillingen hadde han i tre år. Etter dette trente han det danske landslaget, og våren 1994 ble han trener for det norske kvinnelandslaget. Han trakk seg etter bare ett år; konflikter om laguttak skal ha vært en av årsakene til denne avgjørelsen. Han var trener for det svenske landslaget i langrenn i perioden 1995–1998.


== Militært landslag ==
Gullen var som idrettsbefal i Forsvaret i mange år patruljefører for det norske landslaget i militært patruljeløp og under hans ledelse tok Norge gull i 1975, 1981 og 1984. I tillegg skal han ha ledet Norge til ett sølv (1982) og to bronse (1983 og 1986) i denne militære idrettsgrenen. Gullen ble også militær verdensmester to ganger: på 15 km med skyting i 1974 og på vanlig 15 km i 1982.


== Referanser ==


== Eksterne lenker ==
(en) Tore Gullen – Olympedia 
(en) Tore Gullen – Sports-Reference (OL-resultater – arkivert) 
(en) Tore Gullen – FIS (langrenn)
Espen Tønnessen

Espen Tønnessen (født 20. juni 1970) er forsker, forfatter og treningslæreekspert i fra Kristiansand. Siden 2018 har han jobbet som professor i treningsvitenskap ved Høyskolen Kristiania. Tidligere har han vært juniorlandslagstrener i friidrett, samt vært fag- og forskningssjef ved Olympiatoppen.
Tønnessen har skrevet en rekke treningslæreartikler og vært medforfatter for flere fagbøker innenfor trening. I sin forskerkarriere har han publisert flere titalls vitenskapelige artikler om utholdenhetstrening blant verdensenere i typiske utholdenhetsidretter, hurtighetstrening i fotball og metodestudier innenfor loggføring av trening og testing av hurtighet og spenst.
Tønnessen forsvarte i 2009 doktorgradsavhandlingen «Hvorfor ble de beste best? En case studie av kvinnelige verdensenere i orientering, langrenn og langdistanseløp» ved Norges idrettshøgskole.


== Referanser ==


== Eksterne lenker ==
(no) Publikasjoner av Espen Tønnessen i BIBSYS
Wilhelm Trygg

Konrad Wilhelm Trygg (født 14. juli 1918, død 30. april 1989) var en norsk toppsyklist med flere norske rekorder på lengre strekninger. Han var bror av elitesyklisten Gunnar Trygg, kom fra Magnor og ble medlem i den konservative Oslo Sportsforening 1932, meldte overgang til arbeiderklubben IF Frøy 1933, så til det nystartede Lørenskog CK i 1957. Hans deltakelse som reserve i sykling under Sommer-OL 1948 var klar, inntil en punktering i siste testritt over 170 km ga plassen til Per Thorkildsen.Forøvrig var han klinker og jobbet ved Nylands mekaniske verksted fra 1933 frem til det ble nedlagt i 1985. Trygg var etter oppsigelsen gjest hos sjefen Fred. Olsen i Lørdagsbilaget og fikk ny dyr sykkel av Knut Knudsen (NRK, mars 1985). 
Wilhelm Trygg døde etter en kollisjon mot bil under forberedelser til Styrkeprøven.


== Meritter ==
Nordisk AKF-mesterskap i 1938 og 1939.
Syv norgesmesterskap i AIF
Norges Cykleforbunds
gullmerke 1945 for 60 km tempo: 1.37.15.
fortjenestediplom 1954
Norske rekorder
70 km  1.51.01 (1950)
10 km 14.44  (1951)
140 km 3.45.04 (Røykenvikrittet, 7.6.1953)
Lærdal – Oslo: 11.08.05 (25.8.1953)
Trondheim – Oslo: 19.01.04 (15.7.1953).  Overtok rekorden etter Gustav Kristiansen og holdt den til 30.7.1959 da Jan Bakke fikk 18.32.57.  Trygg brøt ved Biri da han skulle ta tilbake rekorden noen uker senere.  I hans andre forsøk gikk det heller ikke.
Kongsvinger-Oslo
Andre seire
Vikingrittet, sier 1953
Hurdalen rundt 1953
Kirkenes til Oslo på 8 dager (1984)


== Referanser ==
Oddar Meancheay

Oddar Meanchey (khmer: ឧត្ដរមានជ័យ) er en provins nord i Kambodsja som ligger langs grensen til Thailand. Hovedstaden er Samraong. Oddar Meanchey betyr nordlig seier, navnets opprinnelse er fra sanskrit, avledet av ordene «uttarā» (उत्तर) og «Jaya» (जय). 


== Administrativ inndeling ==
Provinsen er delt inn i fem distrikter. 

2201 Anlong Veng – អន្លង់វែង
2202 Banteay Ampil – បន្ទាយអំពិល
2203 Chong Kal – ចុងកាល
2204 Samraong – សំរោង
2205 Trapeang Prasat – ត្រពាំងប្រាសាទ


== Økologi ==
Territoriet til denne provinsen ligger i Dângrêkfjellene. Avskoging er et alvorlig problem i området. Skogbranner er vanlig i den tørre skogen og det er mye ulovlig hogst.


== Tjenester ==
Bare noen få husstander i Oddar Meancheay har tilgang til elektrisitet. 


== Historie ==
Det fjellrike og skogkledde området Oddar Meancheay ble brukt som base for Røde Khmer da de kjempet mot Khmerrepublikken ledet av general Lon Nol i perioden 1970-1975. 
Røde Khmer gjenoppbygget sin tidligere baser i Dângrêkfjellene, langs grensen til Thailand og gjorde Anlong Veng deres viktigste "hovedstad" fra 1989 til 1997. I dag er Oddar Meanchey et av områdene med mest landminer i Kambodsja.


== Referanser ==
Flint Juventino Beppe

Flint Juventino Beppe (født 27. mai 1973) er en norskfødt tysk komponist, filmskaper, kunstner og produsent.
Beppe har komponert ca. 200 klassiske verk, mer enn 80 opuser inkludert stykker for piano, fløyte, klarinett, fiolin, bratsj, cello, kontrabass og strykeorkester samt symfoniske dikt og en symfoni. Han har samarbeidet med Philharmonia Orchestra, Emily Beynon, Rune Bergmann, Wolfgang Plagge, Ari Rasilainen, Kringkastingsorkesteret, Sir James Galway og Vladimir Ashkenazy. Beppe er medlem av Deutscher Komponistenverband (Det tyske komponistforbund). 
Beppe var tidligere kjent som Fred Jonny Berg, og ble i 2010 presentert i dokumentarfilmen Å puste ut musikk (News on Request AS) på Fakta på lørdag (NRK). Han er født i Harstad og har tidligere hatt Rognan i Saltdal som bosted. Han anser naturen i Saltdal som en av sine muser for komponering. Etter å ha bodd og arbeidet flere år i Berlin, ble Beppe tysk statsborger i oktober 2020. Beppe har tyske aner.Beppe er diagnostisert med Tourettes syndrom og Aspergers syndrom, og er medstifter i den ideelle foreningen Philobretto på Rognan som blant annet har som formål å bidra til åpenhet omkring mental helse via kunstproduksjoner.


== Diskografi ==
Beppe har som komponist har bidratt på 15 album. To av disse, Flute Mystery og Remote Galaxy, er utgitt på plateselskapet 2L og ble nominert til en Grammy Award i kategorien Best Immersive Audio Album i henholdsvis 2010 og 2015. Han har også utgitt flere album der han selv som utøvende artist framfører egenkomponerte sanger og dikt, blant annet Mine Dager og Takkatakakk.


== Referanser ==


== Eksterne lenker ==
(en) Flint Juventino Beppe på Internet Movie Database 
Flint Juventino Beppes offisielle nettside
Philobretto – The FJB Unlimited Foundation
Naturlig mann i naturlig film (Avisa Nordland)
Klare for verdenspremiere på symfoni fra Saltdal (Saltenposten)
2L plateselskap
Eduard Bernsdorf

Eduard Bernsdorf (1825–1901) var en tysk  musikkritiker, komponist og pianist.
Bernsdorf var elev av blant annet  Friedrich Schneider og Adolf Bernhard Marx, og virket det meste av sitt liv i Leipzig. I dag er han mest kjent som utgiver og en viktig medarbeider i musikkleksikonet Neues Universal-Lexikon der Tonkunst  som ble publisert i Leipzig i 1856 og i Offenbach i 1861. Bernsdorf arbeidet også som musikkskribent og sjefskritiker i tidsskriftet Signale für die musikalische Welt.
Det er overlevert noen klaverstykker (sonater og lieder) etter Bernsdorf.


== Verk i utvalg ==
MusikkCapriccio für Pianoforte. Op. 6. Kistner, Leipzig 1853.
Allegro appassionato für Pianoforte. Op. 8. Kistner, Leipzig 1854.
Klavierstück im heitern Ton. Op. 12. Kistner, Leipzig 1855.
Phantasie für das Pianoforte. Op. 15. Hofmeister, Leipzig 1855.
Ein sel'ger Augenblick.SkrifterK. Freigedank und das Judenthum in der Musik.  I Neue Zeitschrift für Musik (NZfM) Jg. 33, nr. 31, 15. oktober 1850, s. 185-188, online (PDF; 588 KB).
Neues Universal-Lexikon der Tonkunst für Künstler, Kunstfreunde und alle Gebildeten. Schäfer, Dresden (bd. 3: André, Offenbach) 1856–1865.


== Litteratur ==
Ein Komponist der Gegenwart. I Fliegende Blätter für Musik. Wahrheit über Tonkunst und Tonkünstler bd. 3, hefte 1, 1857,  s. 43-46.


== Referanser ==